Ccerfa i deg nexdem tazrewt-nneɣ, anda i d-negmar awalen d tefyar s lemɛawna n kra n yimsulɣa yal wa s yisem-is. Awalen-agi i wumi ad d-nexdem tasleḍt d wid nebḍa ɣef smus n taɣulin, ayen yaɛnan taɣult n ismawen am tfekka, učči, tiɣawsiwin, iɣersiwen akked d yismawen n temirrewt d wayen yeɛnan taɣult n imyagen, taɣult n ireṭṭalen, taɣult n irbiben d taɣult n yimerna .Tasleḍt n wawalen-agi ad tili si tama n talɣa ama d aẓar neɣ addad ama d tawsit d umḍan akked tama n unamek. Ad t-id-nessegri s ugmar n kra n tefyar i yezmer ad d-isileɣ ugrud di kṛaḍ n yiseggasen imenza di tudert-is, tifyaragi iwumi ara nexdem tasleḍt ad tili si tama n talɣa d unamek, akked d tigin n twinas n ufmiḍi ad d-issegzin ayen yellan di tfelwit, afmiḍi n yismawen si tama n tewsit, addad d umḍan akked d wawalen ireṭṭalen d wawalen n tmaziɣt.